吳明欽

吳明欽，係香港一個中學先生，喺佛教沈香林紀念中學教過，當時同民主黨前主席李永達係同事。佢做過屯門區議會議員，區域市政局議員同立法局議員。

屋企
吳明欽個老婆係香港小姐卞美雲，生咗一仔一女。兩人喺香港中文大學求學時相識。

政途
1985年開始，吳明欽做屯門大興選區區議會議員，同年10月11號喺大興邨畀三個攞住水喉通嘅男人襲擊受傷；1986年開始做區域市政局議員；1989年當選香港十大傑出青年。1991年參選香港立法局選舉，以高票當選，成為香港首批泛民主派立法局直選議員。

吳明欽曾經係集區議員、區域市政局議員、立法局議員於一身嘅「三料議員」，亦係香港首位遇襲嘅區議員。

病死
1992年2月，吳明欽發現患咗血癌，送到瑪麗醫院做骨髓移植手術，但係出現併發症，6月22號病逝，享年37歲。香港民主同盟派何俊仁爭吳明欽死後留落嚟嘅立法局議席，但係輸咗畀鄉事派候選人鄧兆棠。

前香港立法局議員
前區域市政局議員
前屯門區議員
香港民主黨員
香港教師
香港中文大學舊生
香港十大傑出青年
明欽